Dragi učenci,

z Ministrstva za izobraževanje, znanost in šport smo prejeli navodila o ocenjevanju do konca šolskega leta 2019/20.

Pri geografiji je v drugem ocenjevalnem obdobju potrebno učenca oceniti vsaj enkrat.

Vsak učenec 6. a bo zato izdelal predstavitev z naslovom **Vroči ali tropski toplotni pas**. To predstavitev bom nato ustrezno ocenil.

Pri izdelavi predstavitve si pomagajte z učbenikom na straneh 74 in 75. Uporabite lahko tudi svetovni splet ali kakšen drug vir informacij.

Predstavitev naj bo izdelana v obliki elektronske prezentacije (PowerPoint) ali v obliki opisa v Wordu oziroma na papirju.

**V svoji predstavitvi obvezno predstavite sledeče:**

1) Opišite glavne značilnosti vročega toplotnega pasu:

*\* Kje na Zemlji se nahaja?* ***(2 t)***

*\* Kakšne so značilnosti temperatur in padavin?* ***(2 t)***

*\* Primerjajte temperature z ostalima glavnima toplotnima pasovoma.* ***(2 t)***

*\* Pojasnite zakaj so temperature v vročem pasu višje kot v ostalih pasovih.* ***(2 t)***

2) Naštejte vsa 4 podnebja v vročem toplotnem pasu.***(2 t)***

3) Opišite značilnosti vsakega izmed štirih podnebij v vročem pasu:

*\* Kje to podnebje najdemo?* ***(2 t)***

*\* Kakšne so značilnosti temperatur v tem podnebju?* ***(2 t)***

*\* Kako je s količino in razporeditvijo padavin v tem podnebju?* ***(2 t)***

*\* Katere so tipične rastline in živali v tem podnebju?* ***(2 t)***

*\* Kakšna je gostota poselitve? Zakaj?* ***(2 t)***

4) Zapišite v katerem podnebju tropskega pasu bi najraje živeli? Pojasnite tudi zakaj? ***(2 t)***

**Kriteriji / merila ocenjevanja:**

Sestavni deli bodo ovrednoteni s številom točk, ki so navedene v oklepajih za opisom vprašanj oz. nalog. Vsak del bo ovrednoten: pravilno = 2 točki, deloma pravilno = 1 točka, nepravilno ali manjkajoče = 0 točk.

Po seštevku točk (največje število možnih točk je 22) se bo določila ocena: 0-9 = nzd (1), 10-12 = zd (2), 13-16 = db (3), 17-19 = pdb (4), 20-22 = odl (5).

Svojo predstavitev mi pošljite na moj elektronski naslov ( martin.stinjek@os-sturje.si ), najkasneje **do ponedeljka, 25. 5. 2020**. *Na elektronski naslov mi lahko pišete tudi, če boste pri izdelavi naleteli na kakšne težave oziroma vprašanje.*